
Vă înaintăm, alăturat, RAPORTUL COMUN asupra propunerii legislative pentru modificarea și completarea Legii nr. 52/2003 privind transparența decizională în administrația publică, trimisă Comisiei juridice, de disciplină şi imunităţi și Comisiei pentru administraţie publică și amenajarea teritoriului cu adresa Pl x 317  din 10 iunie 2014, înregistrată cu nr. 4c-11/675 din 11 iunie 2014, respectiv cu nr. 4c-6/216 din 11 iunie 2014.
     În raport cu obiectul şi conţinutul său, proiectul de lege face parte din categoria legilor organice.
  PREŞEDINTE,                                                   PREȘEDINTE                                                                   Bogdan-Liviu CIUCĂ                                         Marin ALMĂJANU 



PARLAMENTUL  ROMÂNIEI

CAMERA DEPUTAŢILOR

	COMISIA JURIDICĂ, DE DISCIPINĂ

ȘI IMUNITĂȚI

Nr. 4c-11/675/2014


	COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI

                                     Nr. 4c-6/216/2014 


                                                                                                                     Pl- x 317/2014

RAPORT  COMUN

asupra propunerii legislative pentru modificarea și completarea Legii nr. 52/2003 privind transparența decizională în administraţia publică

În conformitate cu prevederile art. 95  din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru administraţie publică și amenajarea teritoriului au fost sesizate spre dezbatere, în fond, cu  propunerea legislativă pentru modificarea și completarea Legii nr. 52/2003 privind transparența decizională în administrația publică, trimisă cu adresa nr. Pl-x 317 din 10 iunie 2014 şi înregistrată cu nr. 4c-11/675 din 11 iunie 2014 şi, respectiv, sub  nr. 4c-6/216  din 11 iunie 2014.

 Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este Cameră decizională.

Senatul, în calitate de primă Cameră sesizată, a respins inițiativa legislativă în ședința din 3 iunie 2014.
Consiliul Legislativ a avizat negativ iniţiativa legislativă, conform avizului nr. 247 din 12 martie 2014.

Guvernul României a transmis un punct de vedere cu nr. 978 din 23 mai 2014, prin care nu susține adoptarea propunerii legislative.

Comisia pentru drepturile omului, culte și problemele minorităților naționale a avizat negativ, inițiativa legislativă prin avizul nr. 4c-5/416 din 18 iunie 2014.

Propunerea legislativă supusă dezbaterii are ca obiect de reglementare modificarea și completarea Legii nr. 52/2003 privind transparența decizională în administrația publică, republicată, în sensul includerii Parlamentului între autoritățile publice care trebuie să aplice, în procedura legislativă, regulile minimale pentru asigurarea transparenței decizionale.
Membrii Comisiei juridice, de disciplină şi imunităţi şi membrii Comisiei pentru administraţie publică și amenajarea teritoriului au dezbătut iniţiativa legislativă în şedinţe separate.

În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei pentru administraţie publică și amenajarea teritoriului au examinat iniţiativa legislativă mai sus menţionată în şedinţa din 17 septembrie 2014.
Membrii Comisiei juridice, de disciplină şi imunităţi au examinat iniţiativa legislativă în şedinţa din  30 septembrie 2014. 

Membrii Comisiei juridice, de disciplină şi imunităţi au fost prezenţi la dezbateri conform listei de prezenţă. Din numărul total de 24 de membri ai Comisiei pentru administraţie publică şi amenajarea teritoriului  au participat la dezbateri  20 deputaţi.

Cu ocazia dezbaterilor s-a constatat că instituirea prin lege a unor norme referitoare la procedura de legiferare, precum și a altor aspecte privind funcționarea Camerelor Parlamentului apare ca o încălcare a autonomiei regulamentare a Camerelor  Parlamentului. Având în vedere dispozițiile regulamentare care prevăd că ședințele comisiilor permanente sunt publice, la acestea putând fi invitați și reprezentanți ai organizațiilor neguvernamentale, se poate aprecia că obligațiile privind transparența decizională sunt respectate la nivelul Parlamentului României.

În urma dezbaterilor membrii celor două Comisii au hotărât, cu unanimitate de voturi, să propună plenului Camerei Deputaţilor respingerea propunerii legislative pentru modificarea și completarea Legii nr. 52/2003 privind transparența decizională în administraţia publică.


În raport cu obiectul şi conţinutul reglementării, propunerea legislativă face parte din categoria legilor organice.

                        PREŞEDINTE,                                      PREŞEDINTE,

                   Bogdan Liviu CIUCĂ                             Marin ALMĂJANU
SECRETAR,                                                  SECRETAR,

             Sorin Constantin STRAGEA                               Constantin AVRAM
Șef serviciu, Ciprian Bucur

Consilier parlamentar, Paul Şerban                                                     Consilier parlamentar, Nicoleta Toma                             

PAGE  
3

_968672787.unknown

